
פרוטוקול

ב"כ הנאשם:
יש לנו בקשה מביהמ"ש. עפ"י סעיף 192 א לחסד"פ, מצטט. אני גם מפנה לעניין זה לסעיף 71א לחוק העונשין וגם לפקודת המבחן נוסח חדש) סעיף 1. כל הסעיפים שהזכרתי נותנים לביהמ"ש את הסמכות להטיל על הנאשם של"צ ללא הרשעה או עם הרשעה והסעיף 192 הוא תיקון שבעצם אימץ פרוצדורה שהיתה קיימת קודם לכן במקרה של הרשעת נאשם לשל"צ ללא הרשעה. יש בעניין פסיקה לא מעטה של נאשמים שניהלו תיקים ולאחר מכן ביהמ"ש ביטול את ההרשעה שהמשמעות היא שהכרעת הדין נשארת בעינה אלא שהאקט של ההרשעה מתבטל ובא במקומו שירות לציבור במקום. 

יש שורה לא מעטה של פס"ד שבהם ניהלו משפטים ולאחר מכן התבקשה בקשה מסוג זה שביהמ"ש נעתר לה ויש מקרים נוספים בהם הבקשה התבקשה לפני. 

באנו בדברים עם התביעה ואני הבנתי שבשלב הזה לעצם הגשת העברת העניין לתסקיר שירותה מבחן לעניין של"צ בלבד, והם לא מסכימים לעניין הבקשה, הם מסכימים רק להעברת העניין לשרות המבחן מבלי שלהביע עמדתם לעניין העונש. 

הבנתי כי בעצם הבקשה להעברת הבקשה לבדיקת או חוות דעת שרות המבחן לעניין של"צ בלבד הם לא מתנגדים וסברתי כי אם זה המצב, סברתי כי ממילא לא תהא התנגדות להעברת הנושא לשירותה מבחן שידרש לשתי שאלות לעניין השל"צ וכן של"צ ללא הרשעה וזה יתברר לאחר מתן חווה"ד. 

אין בכוונתנו להביא עדי אופי וכל השאלות האלה תוכלנה להידון בבת אחת וביהמ"ש יצטרך להכריע אם בקשתנו לביטול הרשעה ושל"צ מתקבלת או לא. לכן אנו עותרים לדחות את הדיון לקבלת תסקיר שיבחן את שתי השאלות. 

ב"כ המאשימה:

הבקשה של עו"ד שינמן מתחלקת מהותית לשניים האחד לעניין אי הרשעה שתוצאותיה יהיו אשר יהיו והשניה שקילת של"צ כתוצאה לאחר הרשעה. 

של"צ לאחר הרשעה צריך להיות כחלק מהטיעונים לעונש ואם ביהמ"ש ימצא לנכון ישלח הנאשם לתסקיר כך שדבר זה צריך להידחות. מבחינת השאלה של אי הרשעה עמדתנו היא שבכלל לא צריך לשלוח לשרות המבחן לבחינת שאלה זו באשר שאלת אי הרשעה לא מתאימה להיבחן במקרה זה ולכן בשלב הזה צריכה להיבחן רק השאלה של חזרה מהרשעה והבקשה כמו שהיא צריכה להידחות. 

אני משיבה לעו"ד שינמן ולא טוענת בפניו. 

כמו שציין עו"ד שינמן את הסעיפים הרלבנטים  - אני מפנה בסעיף 1 לפקודת המבחן. מצטטת. יש הרבה פסיקה של ביהמ"ש הדן בשיקולים של כן או לא הרשעה. 

יש כמה פסקי דין שחוזרים עליהם כל הזמן שהם למעשה קבעו את הקריטריונים כמו כתב , רומנו ופלוני, שם נקבעו קריטריונים לאי הרשעה ולא מדובר ברשימה סגורה וביהמ"ש יתן החלטה בהתאם. טיב העבירה, המסר הנורמטיבי, אחידות הענישה וכו' כשלכל זה מצרפים את האלמנטים של הגיון ושכל ישר. 

באף אחד פסקי הדין שהזכרתי בסופו של דבר לא הגיעו לתוצאה של אי הרשעה למרות שבמקרה של פסקי דין פלוני היה מדובר בשני קטינים. 

אני מפנה לפס"ד כתב – מצטטת. 

ביהמ"ש שם בראשות השופט לוי ביקש משרות המבחן את השיקולים של שרות המבחן והוא הפנים את שיקולי שרות המבחן בחלק מהשיקולים שבהם השתמש ובין היתר ציין את חומרת העבירה והנסיבות – מפאת הפגיעה של העבירה באחרים ויחסו של הנאשם לביצוע העבירה אם הוא מתחרט עליה וכו'.  הוא גם חוזר על הכלל לפיו יש להרשיע את הנאשם שעבר את העבירה ואם יש מי שסובר אחרת עליו לפרט הנימוקים בפני ביהמ"ש. 

אני מפנה לאחד מפסה"ד של פלוני. מצטטת. 

אני עיינתי בפסקי דין אלה ואחרים ומצאתי מספר קריטריונים שהם הבסיס להחלטת ביהמ"ש לאי הרשעה שבמקרה שבפנינו אינם מתקיימים – הראשון – מי שטוען לאי הרשעה צריך לשנע את ביהמ"ש כי השיקום גובר במקרה זה על האינטרס הציבורי. השני – סוג העבירה צריך להיות כזה שמאפשר לוותר על הרשעה מבלי לפגוע בשיקולי ענישה אחרים. השלישי – שביהמ"ש צריך לקחת לנגד עיניו א מדייניות הענישה האחידה. רביעית – שיש חשיבות ליחס של הנאשם לעבירה, החרטה ולקיחת האחריות. 

במקרה שבפנינו, אני אומרת שבאי הרשעה יש מסר ציבורי של סוג של הכשרה של מעשה. זה נותן כותרת של פליליות קלה למעשה. אי הרשעה מבחינה ציבורית בקונוטציה של אדם מהרחוב זה כאילו לא הורשע בביצוע העבירה. אני אומרת שזה לא יכול המסר שאנו שולחים לציבור. 

אני מבקשת לציין מספר דברים העולים מדברי ביהמ"ש בהכרעת הדין. ביהמ"ש הרשיע את הנאשם בעבירה שמבחינת המעשה המיני לא נמצאה בסקאלה הגבוה של עבירות מין, אבל היו אמירות בהכרעת הדין שאי אפשר להתעלם מהן בשאלת אי ההרשעה. 

מצטטת מהכרעת הדין: סעיף 26ב, 27, 29, 33, 94. 

לטענתי, בתודה הציבורית ושלנו אי הרשעה מתקשר עם חרטה וכפרה. לא רק שהנאשם לא הביע חרטה ולו לרגע, ולא לקח אחריות, כפי שאנו זוכרים המשפט התנהל והוא התנצל על כך שהתפתה לנשק אותה אחרי שהרימה את ראשה. לא רק שלא היתה כאן חרטה הודיה ולקיחת אחריות וכפרה במשך כל המשפט אלא התנהגות כפי שבאה לידי ביטוי בהכרעת הדין לרבות הפגיעה במתלוננת אין בה ולו שמץ. 

רכיב ההודיה בא לביטוי בהקלה בעונש. בתי המשפט הכירו בהודיה כרכיב מרכזי בהקלה בעונש ובייחוד ביהמ"ש מתחשב בזה שנחסך ממתלוננים להגיע לעדות בביהמ"ש וקל וחומר בעבירות מין. 

אני רוצה לעשות השלכה מהמשקל שנותנים בתי המשפט להודיה  וחסכון עדות קרבנות עבירות מין, הרכיב הזה, הבאת המתלוננת שהיתה כאן כ- 15 שעות לעדות בביהמ"ש, לדעתי רכיב זה של חוסר לקיחת אחריות וניהול המשפט כמו שהוא, רכיב משמעותי בעונש צריך מקל וחומר להיות רכיב של אי הרשעה. 

לדעתי גם מבחינה אינדיבידואלית וגם המסר לציבור התוצאה של אי הרשעה בלתי אפשרית במקרה זה. 

מאסופת פסיקה בגין מעשים מגונים  בהם הורשעו נאשמים ונדונו בין עבודות שירות ופיצו – תלוי בכל מקרה – כאשר יש שם מקרים שמתייחסים לעניין אי הרשעה. 

מגישה אסופת פסיקה. 

קיבלתי מהסניגור אסופה של פסקי דין, מסוגים שונים, חלקם לא קשורים לעבירות מין ואני רוצה להתייחס לפסקי דין בעניין אי הרשה בעבירות מין. 

אני רוצה לאבחן את כל הפסיקה שהוא העביר לידי בעבירות מין מהמקרה שבפנינו בכמה נקודות. 

ברוב המקרים שם מדובר במקרים לא חמורים והנאשם הודה בביצוע עבירה לעיתים בהסדר טיעון. בחלק מהמקרים הנאשם התנצל על המקום לאחר ביצוע העבירה, במקרה אחד דובר במקרה בין בעל ואשתו, במקרה אחר בין בחור בן 18 לבחורה בת 15, בשלושה מקרים דובר על שעברו פעם אחת 5, או 7, או 10 שנים מביצוע העבירה אך דבר אחד בלט מכל המקרים – הנאשם לקח אחריות הביע חרטה והתנצל.  בעיני זה אלמנט מרכזי. 

גם אם יש פסקי דין שהוחלט לגביהם אי הרשעה בנסיבות דומות בעיני דווקא מעמדו הרם מחייב אי הפלייתו לטובה מעמך אלא להיפך. 

מתוקף היותו נבחר ציבור ומתוקף היותו שר המשפטים הממונה על החוק ומתוקף תפקידו המחייב חוקים בחתימתו לרבות חוקים בעבירות מין, הנורמה שאנו חייבים לדרוש ממנו צריכה

להיות גבוה מהאזרח מהשורה כי מידת הציפיה ממנו בהתנהגותו כך מידת הדין בביצוע העבירה. 

הנאשם מתוקף תפקידו אמור לעמוד לדין בסטנדרטים גבוהים יותר ומצופה ממנו לנהוג ביתר זהירות יותר מאשר אחרים והוא צריך לתת את הדין עפ"י סטנדרטים  גבוהים יותר. 

מגישה אסופת פסקי דין בהם ביהמ"ש קבע את הרף הגבוה יותר בהם אמורים להישפט אנשים בעמדה בכירה. אי הרשעה אינה מנויה בין גזה"ד. 

אני מבקשת מביהמ"ש להחליט כי בנסיבות ביצוע העבירה וכן הנסיבות מסביב, אין לשקול כלל אי הרשעה בתיק זה. 

ב"כ הנאשם:
אני לא בטוח שאניצריך לטעון את כל הטיעון כולו . מדובר בטיעון בלתי מינרי ואני חושב שאם לא היו קוראים לנאשם חיים רמון היה סיכוי שחברתי היתה אומרת שהואיל והיא מסכימה ממילא לשלוח את הנאשם לתסקיר שירות מבחן לא נדון בשאלה זו וביהמ"ש בסוף הדרך יחליט מה שיחליט. אולם לנאשם קוראים חיים רמון. אני מסכים ששיוויון בפני החוק הוא מיסודות הדמוקרטיה ואני שואל אם יש אדם במדינה ששואל אם הפלו את חיים רמון לרעה ואמצא מליונים כאלה. לא נהגו איתו ביד קלה ומרחמת – לא בעצם החקירה ולא במהלך העמדתו לדין והדין מוצה עמו מעל ומעבר, אפילו לפי קביעות ביהמ"ש עצמו, אשר קבע קביעות בנושא החקירה גם לעניין הדרך בה המתלוננת שוכנעה להעיד וגם בנושא הבאת חומר החקירה והדברים מדברים בעד עצמם כשלבוא ולהגיד שחיים רמון הופלה לטובה ואפילו פסה"ד שלא עשה עמו חסד אומר את ההיפך מזה. 

לגופו של עניין. סעיף 192א הוא תיקון מאוחר לחוק , ובעצם אימץ פרקטיקה קיימת. מצטט. ממילא הניח הסעיף שנוהל משפט גם הפסיקה הרבה שאנו נגיש לביהמ"ש, גם כשהצדדים מגיעים להסדר טיעון הם מעלים זאת כרכיב. העובדה שנוהל משפט לא מהווה מניעה וביהמ"ש יכול לעשות שימוש בסעיף. הרעיון המרכזי שהיה נעוץ בעניין זה שאם לפני שביהמ"ש גוזר את הדין, ואני רוצה להזכיר, ביהמ"ש הוא ביהמ"ש שיש לו שבט ויד קשה מצד אחד ויש לו גם חסד וזאת גדולתו של המשפט ובשעת החסד הוא בא ואומר – רגע אחד שמעתי וראיתי את הדברים אבל יש פה משהו חסר פרופרציה בין הרשעה ותוצאותיה בין המעשה לבין הרשעה ותוצאותיה ולכן המחווקק נתן בידי ביהמ"ש את הכלי כי לא משנה כהוא זה הקביעה בגזה"ד, העבירה נעברה הנורמה נקבעה והכל בסדר אבל בהתחשב בנסיבותה מיוחדות של הסיטואציה הפרופורציה האונשית העונשית מחייבת איזה שהיא נסיגה אשר אומרת שאינה פוגעת בעקרונות של החוק אבל לא מטיל הרשעה. הרעיוןה כללי מצאת את  ביטויו בגזה"ד שאגיש לביהמ"ש. 

אני אומר שלמרות הכל ולמרות פסה"ד הקשה והדרך שעברנו אני רוצה את הזכות לטעון כי חוסר הפרופורציה קיית בגדול ואני מבקש להפנות לתסקיר שיענה על השאלה. אני סבור שוודקא בשעה הזו, כל שאני אומר ואומר זה סיום מוחלט למה שנאמר בהכרעת הדין. אני והנאשם רואים את עצמנו כפויים ומקבלים את הכרעת הדין על כל מרכיביה. 

אני אומר שמכאן ואילך בהתחשב לקביעות ביהמ"ש בהכרעת הדין, חשוב להבהיר, ברשות ביהמ"ש. 

נתחיל מכך שחיים רמון לא התכחש לנשיקה ולא רק זאת אלא לא טען בשום שבל שזו היתה נשיקת נימוסים ולא ניסה לצבוע אותה בצבע אחר וזה באיזה שהוא מקום נשכח. גישה כזו של אדם שאומר שהוא לא מתכחש לנשיקה ולא צבוע אותה בצבע אחר ואומר שהיתה נשיקה. 

אולם נוצר כאן מצב לא פשוט מבחינתנו וביהמ"ש יודע אולי הציבור לא מבין את זה שהיתה לו למרבה הצער ורסיה עובדתית אחרת אבל הוא חשב והאמין שהנשיקה היתה בסיטואציה אחרת. הוא הולם להתעמת עם המתלוננת לעיתוי הנשיקה כאשר הוא לא מכחיש לקיומה והוא סבור שזו האמת וההבדל היחיד הוא ציין כי היא בהתנהגותה נתנה לו להבין וביהמ"ש לא קיבל זאת. אולם לבוא ולעשות לכך אי-לגיטמציה , כאילו לבוא ולומר שאין לו זכות לכך. 

בחקירה הראשונה הוא אמר שלפי דעתו היא הסכימה ולמרות זאת גם ציין שזה לא בסדר מה שעשה והשתמש במילה "לא אתי" והוא לא ניסה לצבוע את מעשיו באור חיובי. זה לא בסדר שגבר בן 56 שר בממשלה מנשק קצינה בצה"ל גם אם נתנה אישור לכך. הוא ביקר את עצמו על עצם המעשה וגם אמר בביהמ"ש שיכול להיות לא פירש נכונה את סימני המתלוננת. הוא אמר שאילו היתה אומרת לו בצורה כלשהי אפילו במרומז שלא בסדר מה שעשה הוא היה מתנצל מיידית בפניה. 

אז נכון שביהמ"ש קבע שלא היה פלירטוט ולא היתה הסכמה ואני מקבל זאת אך יחד עם זאת מה ביהמ"ש ואמר על מצבו הנפשי כי היה אדיש למצב ההסכמה. כך שגם לגבי המצב הנפשי נקבע כי לא מדובר במצב נפשי לא קיצוני. קודם כל היתה השיחה אותה לא קבע ביהמ"ש כשיחת פלירטוט, ועל רקע זה הוא היה אדיש לשאלת הסכמתה, המשמעות של זה שנותר לי בשלב זה, זה שאנו מדברים על גבול העבירה והוא לא נכנס לתחום האפור של העבירה אך גם בזה יש סקאלה ארוכה ואני אומר שאנו נמצאים במקום הכי נמוך בסקאלה. 

אדם אומר שארע גורלי והדברים התגלגלו כפי שהתגלגלו, ויש גם את קביעת ביהמ"ש לדברים שהתגלגלו. 

הדברים התגלגלו לידי כך שהיועמ"ש החליט להעמיד את הנאשם לדין ובגלל אישיותו ואלפי גורמים שהיו תלויים או לא תלויים בו הדבר התנפח למימדים עצומים. אני מפנה לחקירה ולניהול המשפט. מפנה לכך שהוא התפטר מתפקידו כשר המשפטים והתקופה אותה עבר טרם ההרשעה היתה תופת בפני עצמה. ביהמ"ש קבע את שקבע ואני מכבד את קביעתו, אך אני אומר, בן אדם בן 56 במשך 30 שנה בפוליטיקה בשירותה ציבור ללא רבב וגם בנושא המיני אני לא חושב שאדם סבור שמדובר במטרידן וזה מקרה טרגי. ניסו להציגו כאילו השחצן וזה השטויות. הוא ציין כי הוא לא היה צריך את הדברים האלה והוא מעולם לא הטריד אישה. אין מחלוקת כי ברגע שהוא נישק את המתלוננת והיא ניתקה ממנו הו אלא ניסה להחזיק בה או לכפות עליה וזה היה במקום פומבי, אז בנסיבות האלה, זה שוויון בפני החוק? כשבא הסניגור ומבקש מביהמ"ש, זה המקרה הסופר קלאסי ואין מקרה יותר ממקרה זה שהדברים התנפחו לחוסר פרפורפציה,וזה מובן מאליו. יכול להיות שזה המחיר שהוא צריך לשלם, אבל האם הנורמה לא הוגשה ומי שרצה להוביל את זה לאן שצריך להוביל, לא הגיע למטרה, האם זה המשפט הישראלי, היהודי? אני רואה שהדברים הפוכים ולצערי לא רק במקרה הזה והתחושה בציבור הישראלי היא כזו שצריך להרפות ולהגיע למחשבה מידתית. אם כל אחד יופשט ויגידו שעל נקודה מסויימת קוטלים אותו אני לא סבור שזה יביא לצדק יותר טוב או הרגשה טובה יותר. 

אני מבקש במקרה זה ונאלץ לטעון, כי בשלב זה בקשתי לא סופית אלא זמנית ולא שהייתי מצפה , ואני לא ראיתי מעולם כי בקשות כאלה סורבו, אך כאן צריך ללכת עד הסוף בלי כל קשר לתוצאה, למעה, לאדם לפרופורציה ואנו דוהרים לאיזה שהיא תזה שלא חלקתי עליה וגם הנאשם לא, ואף אחד לא רוצה שכבודה של אשה במדינת ישראל יפגע ורוצים שיהיה פה דין בעניין זה. 

אני סבור שהיתה קצת אי הבנה לגבי גישתו של הנאשם ואני אומר שהוא לא התכחש לנשיקה ולא ברח מחוסר נורמטיביות של המעשה ואמר זאת מהרגע הראשון והוא גם לא אומר שהיא הסכימה אלא ציין שאולי טעה ולא פרש נכונה .  

כשבאים היום לשעת החסד האם לא מגיע לאדם זה חסד והאם הוא לא עשה כלום לטובת המדינה והאם לא השקיע את כל כולו במשך 30 שנה, בעת שיכול היה להשקיע בעסק פרטי, אולם השקיע את כל חייו לציבור. 

מגיש אסופת פסקי דין במקרים חמורים יותר, לעניין אי הרשעה. 

החלטה

טרם הטיעונים לעונש, עתר ב"כ הנאשם להפנות את הנאשם לשירות המבחן לבחינת שתי סוגיות:

ביטול ההרשעה והטלת של"צ ללא הרשעה או של"צ כרכיב עונשי, אם ההרשעה תישאר על כנה. 

התביעה מסכימה שהנאשם יופנה לשירות המבחן לאחר הטיעונים לעונש, לבחינת של"צ כרכיב עונשי, אולם התנגדה נחרצות  להפניית הנאשם לשרות המבחן, בשלב זה, לשם בדיקת אפשרות לביטול ההרשעה. 

לאחר ששמענו את טיעוני הצדדים, החלטנו – מבלי לקבוע עמדה  לכאן או לכאן – לקבל את עתירת ב"כ הנאשם. 

אשר על כן, מופנה הנאשם לשירות המבחן לבחינת שתי הסוגיות שצויינו לעיל. 

נדחה לקבלת תסקיר לתאריך 15/3/07  שעה 15.00. 

המזכירות תעביר החלטתי לשירות המבחן. 

הנאשם יוזמן באמצעות עו"ד שינמן טל- 6099914-03 פקס 6099915-03. 

אנו מורים לשירות המבחן להגיש תסקיר עד מועד הדיון, ללא דחיות. 

ניתנה היום י"ח באלול, תשס"ו (11 בספטמבר 2006) במעמד הצדדים.

______________

_________________

_______________

ד. בארי – שופט

    ח. כוחן  - אב"ד

ד. שריזלי - שופטת
קלדנית: אביגיל

